b'\n_START_ARTICLE_\nFrancisc I al Sf\xc3\xa2ntului Imperiu Roman\n_START_SECTION_\nPrimii ani\n_START_PARAGRAPH_\nN\xc4\x83scut la Nancy, Lorena (ast\xc4\x83zi \xc3\xaen Fran\xc8\x9ba), Francisc a fost cel mai mare fiu supravie\xc8\x9buitor al Ducelui Leopold de Lorena \xc8\x99i a so\xc8\x9biei acestuia, \xc3\x89lisabeth Charlotte d\'Orl\xc3\xa9ans, fiica lui Filip I, Duce de Orl\xc3\xa9ans. El era \xc3\xaenrudit cu Habsburgii prin bunica sa, Eleonor, fiica \xc3\xaemp\xc4\x83ratului Ferdinand al III-lea \xc8\x99i so\xc8\x9bia lui Carol Leopold de Lorena, bunicul s\xc4\x83u. Francisc a fost foarte apropiat de fratele \xc8\x99i sora sa Anne Charlotte._NEWLINE_\xc3\x8emp\xc4\x83ratul Carol al VI-lea \xc8\x99i-a favorizat familia, care, pe l\xc3\xa2ng\xc4\x83 faptul c\xc4\x83 erau verii s\xc4\x83i, au servit Casa de Austria cu distinc\xc8\x9bie. El a vrut s\xc4\x83 o c\xc4\x83s\xc4\x83toreasc\xc4\x83 pe fiica sa Maria Tereza cu fratele mai mare al lui Francisc, Leopold Clement. Dup\xc4\x83 moartea lui Clement Leopold, Carol l-a ales ca ginere pe fratele s\xc4\x83u mai mic. Francisc a crescut la Viena cu Maria Tereza, cu \xc3\xaen\xc8\x9belegerea c\xc4\x83 ace\xc8\x99tia urmau s\xc4\x83 se c\xc4\x83s\xc4\x83toreasc\xc4\x83, iar \xc3\xaentre ei a ap\xc4\x83rut o afec\xc8\x9biune real\xc4\x83._NEWLINE_Francisc Stefan de Lorena i-a succedat tat\xc4\x83lui s\xc4\x83u ca Duce de Lorena \xc3\xaen 1729. \xc3\x8en 1731 el a fost ini\xc8\x9biat \xc3\xaen masonerie (Marea Loj\xc4\x83 a Angliei) la Haga \xc3\xaen casa ambasadorului britanic, Philip Stanhope, al 4-lea Conte de Chesterfield. \xc3\x8en timpul unei vizite ulterioare \xc3\xaen Anglia, Francisc a fost f\xc4\x83cut Maestru Mason la Houghton Hall, pe mo\xc8\x99ia Norfolk a prim-ministrului britanic, Robert Walpole._NEWLINE_Maria Tereza a aranjat pentru Francisc s\xc4\x83 devin\xc4\x83 "Lord Locotenent" al Ungariei \xc3\xaen 1732. El n-a fost prea entuziasmat de aceast\xc4\x83 pozi\xc8\x9bie \xc3\xaens\xc4\x83 Maria \xc3\xael voia \xc3\xaen apropierea ei. \xc3\x8en iunie 1732 el a fost de acord s\xc4\x83 mearg\xc4\x83 la Pressburg._NEWLINE_O pace preliminar\xc4\x83 a fost \xc3\xaencheiat\xc4\x83 \xc3\xaen octombrie 1735 \xc8\x99i ratificat\xc4\x83 \xc3\xaen Tratatul de la Viena din noiembrie 1738. Conform tratatului, Stanis\xc5\x82aw I, socrul regelui Ludovic al XV-lea al Fran\xc8\x9bei \xc8\x99i pretendent la tronul polonez, a primit Lorena, \xc3\xaen timp ce Francisc, \xc3\xaen compensa\xc8\x9bie pentru pierderea lui, a fost f\xc4\x83cut mo\xc8\x99tenitor al Marele Ducat al Toscanei, pe care l-a mo\xc8\x99tenit \xc3\xaen 1737. Totu\xc8\x99i Francisc a trebuit s\xc4\x83 a\xc8\x99tepte s\xc4\x83 moar\xc4\x83 ultimului Marele Duce de Toscana din ramura de Medici, Gian Gastone de Medici \xc3\xaen 1737 pentru a permite schimburile teritoriale prev\xc4\x83zute prin a\xc8\x99ezarea p\xc4\x83cii._NEWLINE_La 31 ianuarie 1736 Francisc a fost de acord s\xc4\x83 se c\xc4\x83s\xc4\x83toreasc\xc4\x83 cu Maria Tereza. El a ezitat de trei ori \xc3\xaenainte de a semna. Mai ales mama \xc3\x89lisabetei Charlotte d\'Orl\xc3\xa9ans \xc8\x99i a fratelui ei, prin\xc8\x9bul Karl Alexander de Lorena, au fost \xc3\xaempotriva pierderii Lorenei. La 1 februarie Maria Tereza a trimis o scrisoare lui Francis: ea va renun\xc8\x9ba la domnie atunci c\xc3\xa2nd va ap\xc4\x83rea un succesor de sex masculin pentru tat\xc4\x83l ei.\n_START_SECTION_\nC\xc4\x83s\xc4\x83torie\n_START_PARAGRAPH_\nEi s-au c\xc4\x83s\xc4\x83torit la 12 februarie la Viena. Nunta a avut loc la 14 februarie 1736. Tratatul secret dintre \xc3\xaemp\xc4\x83rat \xc8\x99i Francisc a fost semnat la 4 mai 1736. \xc3\x8en ianuarie 1737 trupele spaniole s-au retras din Toscana \xc8\x99i au fost \xc3\xaenlocuite de 6000 de militari austrieci. La 24 ianuarie 1737 Francisc a primit Toscana e la socrul s\xc4\x83u._NEWLINE_Gian Gastone de Medici, care a murit la 9 iulie 1737, a fost v\xc4\x83r de-al doilea cu Francisc. \xc3\x8en iunie 1737 Francisc a plecat \xc3\xaen Ungaria pentru a se lupta cu turcii. \xc3\x8en octombrie 1738 s-a \xc3\xaentors la Viena. La 17 decembrie 1738 cuplul a c\xc4\x83l\xc4\x83torit \xc3\xaen sud, \xc3\xaenso\xc8\x9bi\xc8\x9bi de fratele lui Karl pentru a vizita Floren\xc8\x9ba timp de trei luni. Ei au ajuns la 20 ianuarie 1739._NEWLINE_\xc3\x8en 1744 fratele lui Francisc, Karl, s-a c\xc4\x83s\xc4\x83torit cu sora mai mic\xc4\x83 a Mariei Tereza, Arhiducesa Maria Anna de Austria. \xc3\x8en 1744 Karl a devenit guvernator al \xc8\x9a\xc4\x83rilor de Jos austriece, post pe care l-a de\xc8\x9binut p\xc3\xa2n\xc4\x83 la moartea sa \xc3\xaen 1780.\n_START_SECTION_\nDomnie\n_START_PARAGRAPH_\n\xc3\x8en 1740 dup\xc4\x83 moartea \xc3\xaemp\xc4\x83ratului Carol al VI-lea, conform dispozi\xc8\x9biilor Sanc\xc8\x9biunii Pragmatice, recunoscut\xc4\x83 de statele europene, teritoriile habsburgilor au trecut fiicei lui, Maria Tereza. Francisc era foarte mul\xc8\x9bumit s\xc4\x83 lase puterea \xc3\xaen m\xc3\xa2inile so\xc8\x9biei sale. El a avut o capacitatea excelent\xc4\x83 de afaceri \xc8\x99i a fost un asistent util pentru Maria Tereza \xc3\xaen sarcina ei laborioas\xc4\x83 de guvernare a dominioanele austriece, dar nu a fost activ \xc3\xaen politic\xc4\x83. Cu toate acestea, so\xc8\x9bia lui l-a l\xc4\x83sat responsabil de afacerile financiare, pe care le-a condus bine p\xc3\xa2n\xc4\x83 la moartea sa. La sf\xc3\xa2r\xc8\x99itul r\xc4\x83zboiului de \xc8\x99apte ani, Imperiul Austriac a fost \xc3\xaentr-o stare financiar\xc4\x83 mai bun\xc4\x83 dec\xc3\xa2t Fran\xc8\x9ba sau Anglia \xc3\xaen anii 1780. El era foarte interesat de \xc8\x99tiin\xc8\x9bele naturale. A fost membru al francmasonilor._NEWLINE_Francisc a fost un adulterin, multe dintre aventurile sale erau cunoscute \xc8\x99i indiscrete; cea mai notabil\xc4\x83 a fost cea cu Maria Wilhelmina, Prin\xc8\x9bes\xc4\x83 de Auersperg, care era mai mic\xc4\x83 dec\xc3\xa2t el cu 30 de ani._NEWLINE_A murit brusc \xc3\xaen timp ce era \xc3\xaen tr\xc4\x83sur\xc4\x83 \xc3\xaentorc\xc3\xa2ndu-se de la oper\xc4\x83 la Innsbruck la 18 august 1765, la v\xc3\xa2rsta de 56 de ani.'